laion/Wikipedia-Exotic huggingface dataset:
She (אלבום של וינונה אואק)

She (בעברית: היא) הוא המיני-אלבום השלישי של הזמרת-יוצרת השוודית וינונה אואק. המיני-אלבום יצא לאור ב-23 באוקטובר 2020, על ידי חברות התקליטים אטלנטיק רקורדס. מתוך המיני-אלבום יצאו שני הסינגלים: "With Myself" ו-"Piano in the Sky". האלבום She באתר אפל מיוזיק Winona Oak Is Coming for You She - EP by Winona Oak
MC Ren

לורנזו ג'רלד פאטרסון (באנגלית: Lorenzo Jerald Patterson;‏ נולד ב-14 ביוני 1969 בעיר קומפטון, ארצות הברית) הוא ראפר וחבר לשעבר בלהקת N.W.A, המוכר בשם הבמה MC Ren. פאטרסון למד בתיכון דומינגוז בשכונת איסטסייד קומפטון ובאותו זמן היה חבר של אריק רייט ושניהם היו חברים בכנופיית הקלי פארק קומפטון קריפס. בניגוד לרייט שעסק בסחר בסמים והיה מבוקש במשטרה, פאטרסון לא עסק בפשע. ב-1986 הקים רייט את הלהקה N.W.A. לאחר שהוציאה הלהקה את אלבומה הראשון, הצטרף אליה פאטרסון. מיד לאחר הצטרפותו של MC Ren ללהקה הוא החל לכתוב שירים שהופיעו באלבום Straight Outta Compton מ-1988. במהרה הפך לקול הראשי של הלהקה יחד עם אייס קיוב. באותו זמן כתב עם אייס קיוב שירים לאלבומו של Eazy-E, בו השתתף גם בביצועם. שני האלבומים יצאו בהפרש של כחודש והפכו ללהיטים היסטריים בכל העולם. בסוף 1989 פרש אייס קיוב מהלהקה בשל בעיות פיננסיות ופתח בקריירת סולו מצליחה משלו. לאחר פרישתו הפך MC Ren לכוח משפיע בלהקה. ב-1991 הוציאה הלהקה את אלבומה האחרון, "Niggaz4Life", שהגיע למקום ראשון בטבלת הבילבורד. באוגוסט 1991 התפרקה הלהקה בשל פרישתו של ד"ר דרה מהלהקה בגלל ויכוחים עם אריק רייט. ב-1992, בעת שחבריו לשעבר ללהקה הוציאו אלבומי סולו משלהם, הוציא MC Ren מיני-אלבום (מיקסטייפ) בשם "Kizz My Black Azz" ותרם חלק מהכנסות האלבום לחברו Eazy-E. ב-1993 הוציא MC Ren את אלבומו הראשון, Shock of the Hour, שזכה להצלחה רבה אך פחותה משל ד"ר דרה ואייס קיוב. מפה התחילה הירידה של Ren כאשר חלה ירידה משמעותית בפופולריות שלו. האלבום The Villain in Black שיצא ב-1996 לא זכה להתעניינות הציבור ולא הושמע ברדיו. ב-1998 הוציא את אלבומו האחרון Ruthless for Life שסימן את האלבום האחרון שלו בחברת התקליטים של אריק רייט, Ruthless Records, כאשר הוא נותן נאומים של כבוד לחברת התקליטים האגדי שלו. בשנת 2000, באלבומו החמישי של אייס קיוב, החליט פאטרסון לגייס את חברי N.W.A לאלבום נוסף. Ren גייס את ד"ר דרה וביחד עם אייס קיוב הם הקליטו את השיר "Hello" בתור השיר הראשון באלבום. השיר גם היה סינגל והוא זכה להצלחה רבה ולסיכוי של קאמבק של הלהקה. הרעיון היה להוציא אלבום בשם Not These Niggaz Again כאלבומם הרביעי. השלושה הזמינו את סנופ דוג כמחליף של Eazy-E שנפטר ב-1995 ויחד הם הקליטו את השיר "Chin Check". הרעיון של הקאמבק של הלהקה לא התממש בגלל ריבים בין אייס קיוב לסנופ. שני השירים שהוקלטו הוכנסו לאלבום N.W.A Greatest Hits. בשנים 2014–2015, עבד MC Ren על אלבום חדש בשם (Renincarnated) והשתתף בשני שירים מתוך אלבומם החדש של פאבליק אנמי שיצאו ב-7 במרץ 2006 בשם Rebirth Of A Nation. ביוני 1993 נשא לאישה את יסמין עלא, והביא ממנה חמישה ילדים. בנו הבכור אנתוני הוא ראפר בפני עצמו העונה לכינוי "Waxxie". חודש לאחר מכן, הפך לחבר בתנועת "אומת האסלאם" לאחר שבשלושת החודשים שקדמו לכך נהג לבקר במסגדי התנועה. כעבור שנתיים עזב את התנועה, והמיר דתו לאסלאם הסוני. 1992: Kizz My Black Azz 1993: Shock Of The Hour 1996: The Villain in Black 1998: Ruthless for Life 2009: Renincarnated 2014: Rebel Music 1992: Kizz My Black Azz מדיה וקבצים בנושא MC Ren בוויקישיתוף MC Ren, ברשת החברתית אקס (טוויטר) MC Ren, ברשת החברתית אינסטגרם MC Ren, במסד הנתונים הקולנועיים IMDb (באנגלית) MC Ren, באתר אפל מיוזיק (באנגלית) MC Ren, באתר ספוטיפיי MC Ren, באתר Last.fm (באנגלית) MC Ren, באתר AllMusic (באנגלית) MC Ren, באתר MusicBrainz (באנגלית) MC Ren, באתר דיזר MC Ren, באתר Yandex.Music (ברוסית) MC Ren, באתר Discogs (באנגלית) MC Ren, באתר Songkick (באנגלית) MC Ren, באתר בילבורד (באנגלית)
הרוח האדומה (סרט)

הרוח האדומה (ברוסית: Красный призрак) הוא סרט דרמה היסטורי רוסי מאת אנדריי בוגאטירב. יציאתו של הסרט נדחתה מספר פעמים (מ-9 במאי ל-3 בדצמבר 2019) אך נדחה שוב לשנת 2020, אך בשל מגפת הקורונה ברוסיה נדחה שוב פעם. הסרט הוצג בפסטיבל בספטמבר 2020 לקראת צאתו לאקרנים ביוני 2021 ונמכר להפצה במאה מדינות לפחות. 30 בדצמבר 1941. ביציאה מהכיתור ליד הכפר ויאזמה, יחידה קטנה של חיילים סובייטים נכנסת לקרב לא שוויוני עם יחידה מיוחדת של הוורמאכט. כל חייל בצבא האדום מוכן להקריב את חייו למען הגנת המולדת. וביניהם היה גם חצי איש, חצי רוח רפאים, שהטיל אימה על הגרמנים בפחד. כמעט איש לא ראה אותו, אך הגופות שהוא משאיר אחריו תמיד מורגשות מאוד. במהלך המלחמה, כולם הכירו אותו בכינוי "הרוח האדומה" ואגדות נוצרו עליו משני צידי המתרס. יורי בוריסוב - הרוח האדומה פולינה צ'רנישובה - ורה וולפגנג צ'רני - סרן נאצי יורי מסלאק - חייל אנדריי קורגנוב - ברונו אולג קלנוב - חייל אנטון אוספנסקי - יוהאן יורי אוטקין - שטייגר ויאצ'סלב - שיכלייב, סגן בכיר מיכאיל מלין - גונתר אנדריי מיאסניקוב - קצין-משנה שמידט ולדימיר גוסטיוחין אלכסיי שבצ'נקוב אולג וסילקוב מיכאיל גורבוי פאבל אברמנקוב פאבל אורליאנסקי הסרט הזה מיוחד בשבילי, עבדנו עליו ארבע שנים. היצירה נעשתה ממש מנקודת מבט של גישה אנושית, ראיינו ותיקי מלחמה והרבה סיפורים שלהם נכללו בתסריט. עבדנו עם נשמה, למדנו הרבה, צללנו לחומר. רציתי לעשות סרט לא סטנדרטי על המלחמה — אנדריי בוגאטירב, במאי הסרט העבודה על הסרט נמשכה ארבע שנים. "הרוח האדומה", במסד הנתונים הקולנועיים IMDb (באנגלית) "הרוח האדומה", במסד הנתונים הקולנועיים KinoPoisk (ברוסית) Анонс-2019 Не перевелись ещё Богатыревы… АВАНГАРД, РЕТРОСПЕКТИВА, ПРЕМЬЕРЫ: ОРГАНИЗАТОРЫ РАСКРЫЛИ СЕКРЕТЫ КИНОФЕСТИВАЛЯ «ВОСТОК-ЗАПАД» "Кинокомпании отчитались о задержках выхода фильмов, получивших господдержку". טאס"ס. 2019-01-29. Олег Усков (2019-05-17). "Вышел трейлер российского военного вестерна «Красный призрак»". רוסיסקאיה גאזטה. Красный призрак, 2019
Pi-hole

Pi-hole הוא יישום לינוקס המאפשר שימוש במערכת הלינוקס כשרת DNS, או כשרת DHCP, ברשת המקומית. הוא מיועד לשימוש במערכות משובצות מחשב המריצות לינוקס כגון Raspberry Pi, אך ניתן להשתמש בו גם במכשירים אחרים המריצים לינוקס, כולל ביישומי ענן. ל-Pi-hole יתרונות רבים של פרטיות שנמנעים בעת שימוש בשרת DNS חיצוני הנתון למעקב הספקית החיצונית ובעזרתו ניתן אף לחסום פרסומות ברמת הרשת. פרויקט Pi-hole נוצר בשנת 2014 על ידי ג'ייקוב סלמלה כחלופת קוד פתוח ל-AdTrap.‏ Pi-hole עושה שימוש בטכנולוגיות dnsmasq ,lighttpd ,cURL, FTLDNS, PHP ובמרכז השליטה AdminLTE כדי לחסום בקשות DNS לתחומי מעקב, פרסום או תחומים זדוניים ידועים. היישום משמש כשרת DNS עבור רשת מקומית (מחליף כל שרת DNS קיים שמספקים ספקים אחרים), עם יכולת לחסום פרסומות ואתרים מפוקפקים. PI-hole מחזיק רשימות של דומיינים פרסומיים (ניתן אף להגדיר לו רשימות באופן עצמאי) ורשימות שחורות, ומשווה שאילתות DNS נגדם. אם נמצא התאמה באחת מהרשימות, Pi-hole יסרב לפתור את התחום המבוקש. מכיוון ש-Pi-hole חוסם דומיינים ברמת הרשת, הוא ממילא מסוגל לחסום פרסומות, כגון פרסומות באנרים בדף אינטרנט, אך הוא יכול גם לחסום פרסומות במיקומים לא שגרתיים, כמו ב-Android, iOS וטלוויזיות חכמות. האופי של Pi-hole מאפשר לו לחסום גם דומיינים של אתרים באופן כללי על ידי רישום שחור ידני של שם הדומיין. כמו כן, ניתן להוסיף רישום ידני לדומיינים באופן ידני אם ייפגע תפקוד האתר בגלל דומיינים שנחסמו. Pi-hole יכול גם לתפקד ככלי לניטור רשת שיכול לסייע בפתרון בקשות DNS ותקלות רשת וכן ניתן להשתמש בו גם על מנת לעודד את השימוש ב-DNS over HTTPS (חיבור ב-HTTPS מול שרת הDNS) עבור מכשירים המשתמשים בו כשרת DNS. פרסום באינטרנט מדיה וקבצים בנושא Pi-hole בוויקישיתוף אתר האינטרנט הרשמי של Pi-hole (באנגלית) Pi-hole, ברשת החברתית אקס (טוויטר) עמוד פרויקט Pi-hole, באתר GitHub Pi-Hole in the cloud · Cody Bunch, blog.codybunch.com Overview of Pi-hole - Pi-hole documentation, docs.pi-hole.net Pi-hole Origins - Pi-hole documentation, docs.pi-hole.net How does Pi-hole work?, Pi-hole Userspace, ‏2017-05-14 (באנגלית) Seven Things You May Not Know About Pi-hole, pi-hole.net Configuring DNS-Over-HTTPS on Pi-hole - Pi-hole documentation, docs.pi-hole.net
KNR

KNR (ראשי תיבות של Kalaallit Nunaata Radioa; באופן מילולי: "הרדיו של גרינלנד") הוא ארגון השידור הציבורי הלאומי של גרינלנד. KNR ממוקם בעיר הבירה של המדינה, נוק, KNR הוא תאגיד עצמאי בבעלות המדינה שבראשו עומד דירקטוריון של חמישה אנשים. פעילויותיו ממומנות ממספר מקורות, בעיקר מימון ממשלתי ישיר אך גם פרסום מוגבל בשידור. בשנים 2012–2013 עברו כל האלמנטים של KNR לבניין חדש בנוק. KNR מציע שני ערוצים בפריסה ארצית, KNR1 ו-KNR2. הם זמינים באמצעות טלוויזיה יבשתית דיגיטלית (DVB-T), וטלוויזיה בכבלים דיגיטלית (DVB-C). שני הערוצים מוזרמים גם באופן מקוון דרך יוטיוב. KNR1 הוא הערוץ העיקרי ורוב השידורים שלו הם בגרינלנדית. KNR2 עולה לאוויר רק כדי לשדר בשידור חי מאירועים ספציפיים. בשנת 2006, KNR TV התקין מתקן הפקה ועריכה דיגיטלי שלם של SD-SDI עם התשתית הדרושה כדי לספק הפקה מקומית של תוכניות אירוח, חדשות ושידורים מרחוק. לפני ינואר 2013, KNR1 הציג גם שידורים מרשתות הטלוויזיה הדניות DR ו-TV 2, אך כאשר כמה מערוצי DR הופקו בחינם לשידור בגרינלנד, KNR החליטה להתמקד בשידורים גרינלנדיים מקוריים. ב-21 ביוני 2020 הן KNR1 והן KNR2 עברו לרזולוציית HD 720p. תחנת הרדיו KNR משדרת בפריסה ארצית. היא זמינה ב-FM, AM ואון ליין. היא משודרת בעיקר בגרינלנדית אך חלק מהשידורים הם גם בדנית. בנוק KNR מספק גם ממסר ישיר של הערוץ הראשון של הרדיו הלאומי הדני (DR P1) דרך FM. מדיה וקבצים בנושא KNR בוויקישיתוף אתר האינטרנט הרשמי של KNR Nielsen, Stig Hartvig. "Grønland: Mere grønlandsk tv på KNR". TVnyt.com. אורכב מ-המקור ב-2017-10-18. נבדק ב-5 באפריל 2017. {{cite web}}: (עזרה) "KNR sendes nu i HD-kvalitet". Sermitsiaq. 25 ביוני 2020. נבדק ב-25 ביוני 2020. {{cite news}}: (עזרה)
קוברה יורקת זהובה

קוברה יורקת זהובה או קוברה יורקת סומטרית (שם מדעי: Naja sumatrana) הוא מין של קוברה יורקת ממשפחת הפתניים החיה ברחבי דרום-מזרח אסיה ביערות גשם טרופיים מתאילנד וסינגפור עד למלזיה, הפיליפינים ובכמה מאיי אינדונזיה, ביניהם בסומטרה. קוברה זו בעלת גודל ממוצע לקוברה והיא מגיעה לאורך 0.9 עד 1.2 מטר כשהפרטים הגדולים יכולים להגיע לאורך 1.5 מטר. צבע הקוברה משתנה לפי תפוצתה כשהזנים החיים בתאילנד נוטים להיות צהובים בעוד שאר הזנים בעלי גוונים שחורים עם רצועות זהובות לסירוגין. ראשה של הקוברה רחב ובעל חוטם מעוגל, נחיריים מוגבהות ועיניים בולטות. כמו מרבית הקוברות היא בעלת מפרש צוואר היכול להתנפח כדי להרתיע את יריביה, זאת בנוסף על יכולת יריקת הארס המפורסמת שלה. היא גם בעלת שיני ארס רגילות הנעות על ציר בקדמת לסתה. הקוברה פעילה בשעות יום בגדות היערות עד לגובה 1,500 מטרים מעל פני הים ולרוב נמצאת על הקרקע בין עצים נופלים וסלעים. עם זאת היא מצויה גם בגנים ופארקים עירוניים, ואף בערים גדולות בקרבת האדם. היא אינה אגרסיבית מטבעה, אך בעת איום יכולה לירוק את ארסה לעבר עיני אויביה ולעוור אותם. הארס עצמו משמש להריגת טרפה הכולל מכרסמים, צפרדעים, לטאות ואף נחשים אחרים. הקוברה עלולה להכיש בניביה ולהזריק ארס קטלני נוירוטוקסי ציטוטוקסי וקרדיוטוקסיסיטי, המהויים עד 40% מהארס, המשפיע על זרימת הדם ועל הרס רקמות התאים. מדד הLD50 של הקוברה הוא 0.50 מיקרוגרם/גרם. הקוברה יכולה להרוג אדם במהירות אם אינו מתחסן בזמן, אך ההכשות נדירות יחסית והיא תעדיף להימלט או לחלופין לירוק ארס מעוור אך לא קטלני במקום להכיש. מדיה וקבצים בנושא קוברה יורקת זהובה בוויקישיתוף קוברה יורקת זהובה, באתר ITIS (באנגלית) קוברה יורקת זהובה, באתר NCBI (באנגלית) קוברה יורקת זהובה, באתר Animal Diversity Web (באנגלית) קוברה יורקת זהובה, באתר האנציקלופדיה של החיים (באנגלית) קוברה יורקת זהובה, באתר GBIF (באנגלית) קוברה יורקת זהובה באתר הרשימה האדומה של IUCN
עוגיות חג המולד

עוגיות חג המולד הן עוגיות סוכר או טעמים אחרים על בסיס מסורות משפחתיות והעדפות אישיות, שנחתכות לצורות שונות הקשורות לחג המולד. כבר במאה ה-16 היו עוגיות חג המולד פופולריות ברחבי אירופה, כאשר עוגיות הלבקוכן היו נפוצות בגרמניה ובשוודיה. עוגיות חג המולד המודרניות היו פיתוח של עוגיות שיוצרו עוד באירופה של ימי הביניים. העוגיות הכילו קינמון, ג'ינג'ר, שקדים ופירות יבשים. הדוגמאות המוקדמות ביותר לעוגיות חג המולד שנמכרו בארצות הברית הובאו על ידי ההולנדים שהגיעו לאזור כבר בתחילת המאה ה-17, בעקבות שינוי בחוקי הייבוא הפכו חותכני עוגיות לזמינים במרבית השווקים האמריקאים, ובשל הזמינות של כלי זה התחילו להופיע הרבה מתכונים חדשים בספרי בישול. מדיה וקבצים בנושא עוגיות חג המולד בוויקישיתוף המתוקים הכי יפים של חג המולד, באתר ‏מאקו‏, 25 בדצמבר 2012 רביבה אפל, ג'ינג'רברד ועוד: רביבה עם עוגיות ומאפי חג המולד, באתר ynet, 22 בדצמבר 2011 רותי קינן, זנגבלי אותו: עוגית ג'ינג'ר, באתר ynet, 13 בדצמבר 2012 The Food Timeline--Christmas food history, foodtimeline
ליאם ג'יימס

ליאם ג'יימס (באנגלית: Liam James; נולד ב-7 באוגוסט 1996) הוא שחקן קנדי. ידוע בזכות תפקידו בתור נואה קרטיס בסרט האסונות של רולנד אמריך "2012", בתור הדמות הראשית דנקן בסרטו של ג'ים ראש "העולם על פי דנקן", בתור שון ספנסר הצעיר בסדרת טלוויזיה "בניחוש חוקר" של רשת USA, בתור ג'ק לינדן בסדרה "ההריגה" של רשת AMC ולאחר מכן בתפקידו בראשיים בסדרות "המשפחה" של רשת ABC ו"כיתה קטלנית" של רשת Syfy. ג'יימס נולד בוונקובר, קולומביה הבריטית שבקנדה. הוא נולד עם הטרוכרומיה, עין ירוקה אחת וכחולה אחת. בשנת 2006, כאשר היה בן עשר החל ג'יימס לשחק בסדרת הטלוויזיה "בניחוש חוקר" ברשת הטלוויזיה האמריקאית USA, את גרסתו הצעירה של הדמות הראשית, שון ספנסר, אותו מגלם השחקן ג'יימס רודיי. ג'יימס שיחק בסדרה במהלך ארבעת העונות הראשונות ובתחילת העונה החמישית עד שהוחלף על ידי השחקן סקיילר ג'יסונדו. בשנת 2007 שיחק במספר סרטי קולנוע, בין היתר שיחק תפקיד קטן בסרט הקומדיה "גוד לאק צ'אק", גילם את דייב בסרט הדרמה "דברים שאבדו לנו באש" מאת הבמאית סוסנה ביר ובכיכובם של האלי ברי ובניסיו דל טורו, שיחק בסרט הפנטזיה "פרד קלאוס" את דמותו הצעירה של וינס ווהן, ובסוף השנה גילם את סם בנסון בסרט האימה "הנוסע השמיני נגד הטורף 2"; אשר משלב בין שני זיכיונות אימה פופולרים "הנוסע השמיני" ו"הטורף". בשנת 2009 שיחק בסרט האסונות המצליח "2012" שביים וכתב רולנד אמריך. ג'יימס גילם בסרט את דמותו של נואה קרטיס, בנם של הדמויות הראשיות, אותם גילמו ג'ון קיוזאק ואמנדה פיט. בשנת 2011 החל לגלם את ג'ק לינדן, בנה של הדמות הראשית בסדרת הדרמה והפשע "ההריגה" של רשת AMC. שנה לאחר מכן, דמותו קודמה לקאסט השחקנים הראשי והוא שיחק בסדרה במשך כל ארבעת עונותיה של הסדרה. בשנת 2013 שיחק בתפקיד הראשי בסרט ההתבגרות "העולם על פי דנקן" שביימו וכתבו נאט פקסון וג'ים ראש. הסרט מדבר על נער בן 14 היוצא עם אמו, בן זוגה המפוקפק ובתו לחופשת קיץ בלתי נשכחת, שם הוא מפתח ידידות מעניינת עם מנהל של פארק המים השכונתי. בשנת 2016 שיחק בסדרת הטלוויזיה "המשפחה" של ערוץ הטלוויזיה ABC, את דמותו של אדם וורן, בנה הצעיר של קלייר (ג'ואן אלן), שחוזר לאחר שנחטף 10 שנים קודם לכן. רשת ABC ביטלה את הסדרה לאחר עונה אחת. בשנת 2019 גילם את אחת הדמויות הראשיות בסדרת הטלוויזיה "כיתה קטלנית" ברשת הטלוויזיה Syfy. את הסדרה יצרו האחים רוסו והיא מבוססת על קומיקס באותו השם. בחודש מאי 2021, לוהק ג'יימס למיני-סדרה חדשה מסוגת דרמה-פוליטית מבית רשת HBO ‏"The White House Plumbers", שם יגלם את סיינט ג'ון האנט לצד שחקנים כמו וודי הרלסון, ג'סטין ת'רו, דונל גליסון ולנה הידי. ליאם ג'יימס, ברשת החברתית אקס (טוויטר) ליאם ג'יימס, ברשת החברתית אינסטגרם ליאם ג'יימס, במסד הנתונים הקולנועיים IMDb (באנגלית) ליאם ג'יימס, באתר AllMovie (באנגלית) ליאם ג'יימס, במסד הנתונים הקולנועיים KinoPoisk (ברוסית) Ferguson, Dana (July 5, 2013). "Finding a way to normal: Liam James takes his star status in stride, focusing instead on the fun he had making 'The Way, Way Back'", Los Angeles Times. Retrieved July 13, 2013.
יוהנה קירשנר

יוהנה "חנה" קירשנר (לבית סטונץ; 24 באפריל 1889 – 9 ביוני 1944) הייתה פעילה בתנועת ההתנגדות למשטר הנאצי. יוהנה סטונץ באה ממשפחה סוציאל-דמוקרטית מפרנקפורט, בפרובינציית הסן-נסאו. סבה היה אחד מראשוני הסוציאל-דמוקרטים הראשונים של פרנקפורט. בגיל 14 הצטרפה לתנועת הנוער העובד הסוציאליסטי ובגיל 18 הייתה חברה במפלגה הסוציאל-דמוקרטית של גרמניה. היא עבדה בשקיקה בתנועת הנשים בפרנקפורט. במהלך מלחמת העולם הראשונה, קירשנר, שהייתה אם לשתי בנות, עסקה ברווחה קהילתית והתמסרה לרווחת נשים וילדים נזקקים. לאחר מכן עבדה בארגון רווחת העובדים ("Arbeiterwohlfahrt": "AWO"), שהקימה יחד עם מארי יוצ'אץ' בשנת 1919. הארגון שהקימה דאג לאוכלוסייה מתקשה כתוצאה מהמלחמה והאינפלציה הנרחבת שפקדה את גרמניה מאוחר יותר. רבים מהילדים בהם טיפל הארגון סבלו מבעיות בריאות ומצמיחה מעוכבת. ילדותם נלקחה מהם על ידי אירועים שלא הייתה להם שליטה עליהם. קירשנר לקחה רבים מהילדים הללו לשווייץ כדי להיטיב עם בריאותם. במהלך "הרוהרקמפף", מלחמת אזרחים קצרה בגרמניה בשנת 1920, סייעה קירשנר בפינוי אלפי ילדים מחבל הרוהר, ובשלוחם להתארח אצל משפחות בהסן. בשנת 1933 עלה אדולף היטלר לשלטון, והיא נאלצה לרדת למחתרת, כאשר נודעה עזרתה בשחרור פעיל אנטי-נאצי מידי הגסטפו, מה שסיכן אותה. היא ברחה, ללא משפחתה, לזארבריקן, שהייתה אז תחת ממשל חבר הלאומים. שם עבדה בעבודות מטבח וכמלצרית, וגם טיפלה במהגרים גרמניים, בין השאר, בוועדת הסיוע האנטי - הפאשיסטית. עם פרוץ מלחמת העולם השנייה בשנת 1939, ברחה קירשנר לפורבאך ולמץ (שתיהן באלזס-לורן, צרפת), ואז לבסוף בפריז. גם בזמן שהותה בחו"ל סייעה לתנועת ההתנגדות בגרמניה. היא הנהיגה את ועד פליטי אזור הסאר ("Saarflüchtlingskommitee"), ערכה תוכניות ודיווחים למנהלת המפלגה הסוציאל-דמוקרטית בגולה, הפיקה והפיצה עלונים בלתי חוקיים. קירשנר השתייכה למפלגה הסוציאל-דמוקרטית והיא ואלאונור וולף ידידתה עסקו בעבודה בלתי חוקית גם עבור המפלגה הקומוניסטית של גרמניה (KPD), בעיקר באזור חבל הסאר, כאשר ארגנו את הגירתם של פקידים רבים של תנועת העובדים אל מחוץ לרייך. מאזור זה הם גם פרסמו עלון, תחת מערכת ההוצאה לאור של וולפגנג אבנדרוט "die Einheit der Arbeiterbewegung in der antifaschistischen Arbeit" ("אחדות תנועת העובדים בעבודה אנטי-פשיסטית"). בשנת 1942, קירשנר נעצרה על ידי המשטר בוישי והועברה לידי הגסטפו. היא נידונה לעבודות פרך של עשר שנים בגין בגידה. בשנה הראשונה בה שהתה בתא בכלא בקוטבוס, חלקה תא עם כמה מחברות בקבוצת ההתנגדות התזמורת האדומה, שמטרתה הייתה לזרז את קריסת השלטון הנאצי. הסולידריות בין הנשים עזרה מאוד לקירשנר להתגבר על קשיי המאסר. עם זאת, המקרה של קירשנר הוחזר לדיון לפני "בית הדין העממי" בשנת 1944. הפעם גזר עליה רולנד פרייזלר, השופט הראשי הידוע לשמצה, גזר דין מוות. ראשה נערף בגיליוטינה בכלא פלצנזה בברלין. "זכרו את דבריו של גתה", כתבה קירשנר במכתב לילדיה ביום מותה, "למות ולהיות". אל תבכו בשבילי. אני מאמינה בעתיד טוב יותר עבורכם." מאז שנת 1990, העיר פרנקפורט, עיר הולדתה של קירשנר, מעניקה מדי שנה את "מדליית יוהנה קירשנר" לאלה שנלחמים נגד דיכוי, ופועלים נגד טרור, עינויים ורצח. מדיה וקבצים בנושא יוהנה קירשנר בוויקישיתוף נשים בהתנגדות הגרמנית (בגרמנית) ביוגרפיה של יוהנה קירשנר, באתר מרכז הזיכרון הגרמני (באנגלית)
יאנקי באיטון

יאנקי באיטון (באנגלית: A Yank at Eton) הוא סרט קולנוע אמריקאי מסוגת דרמה קומית משנת 1942 בבימויו של נורמן טאורוג, עם מיקי רוני, פרדי ברת'ולומיו ופיטר לופורד בתפקידים הראשיים. העלילה היא על תלמיד בקולג' אמריקאי שעובר ללמוד באיטון קולג' היוקרתי בבריטניה ומתקשה להסתגל לחוקים הנוקשים שם. למרות השם של הסרט, הוא צולם כולו בארצות הברית בגלל המצב במלחמת העולם השנייה. טימותי (טים) דניס (מיקי רוני) לומד בקולג' באוניברסיטת נוטרדאם היוקרתית בארצות הברית. הוא מצטיין במשחק הפוטבול ומאמנו חוזה לו עתיד מזהיר במשחק זה כמו לאביו המנוח. אימו ויניפרד נמצאת בלונדון ומודיעה לו ולאחותו כי היא עומדת להתחתן עם רוג'ר קרלטון, אלמן עשיר, ומבקשת שטים ואחותו ג'יין יעברו לגור איתם. טים נפרד בצער מחבריו ונוסע עם אחותו וידידתו פלוסי (טינה ת'אייר), באונייה קווין מרי. בבריטניה הם נפגשים עם האם והאב החורג שמודיע לטים כי יתחיל ללמוד באיטון קולג' יחד עם בנו פיטר (פרדי ברת'ולומיו). טים לא מסתגל ללבוש ולנוהלים באיטון ומתנגש מדי פעם עם התלמידים ובראשם פרדי (פיטר לופורד). הוא לא מקבל את הזובור שעושים התלמידים הוותיקים לחדשים וכן גם לעונש המלקות. הוא לוקח תחת חסותו את התלמיד הצעיר והקטן "אינקי". בעת נשף שנערך בבית ההורים הוא רוצה לעשות רושם על פלוסי ומשחרר ללא רשות את סוס המירוץ "לוחם". הסוס דוהר, שובר את רגלו ורוג'ר קרלטון נאלץ להרוג אותו ביריית אקדח. רוג'ר לא נוזף בו אך טים נכנס לדיכאון בגלל זה, אורז את חפציו ורוצה לחזור לארצות הברית. רוג'ר תופס אותו ברגע האחרון ובשיחה ארוכה משכנע אותו להישאר. טים חוזר לאיטון וחל מהפך בהתנהגותו. הוא הופך לתלמיד שקדן וחרוץ ומצטיין במשחק רוגבי שהחליף את הפוטבול. פרדי מחזר אחרי פלוסי וכדי להרשים אותה הוא גונב את הרכב של המחנך (אדמונד גוון) ונוסע עם פלוסי לבר כדי להשתכר. פיטר מבחין בו וגם טים שמוצא מטפחת של פיטר וחושב שהוא הגנב. המחנך מבחין בטים. פיטר משתכר ב-Willow Club ופלוסי חוזרת לבדה במונית. פרדי השיכור נוהג בפזיזות והרכב מתהפך. המחנך משוכנע שטים הוא הגנב והוא לא מכחיש כי הוא חושב שפיטר הוא האשם. אחותו ג'יין וילדים נוספים מגיעים לרכב ההפוך ומוצאים שם תפריט של ה- Willow Club. הם מזעיקים את טים וילדים נוספים שמגיעים לבר ומבקשים מהעובדים שיגיעו לזהות את מי שביקר שם. העובדים מסרבים והילדים מתנפלים עליהם ומכריחים אותם בכוח לנסוע איתם לאיטון. הם מזהים את פרדי שמגורש מאיטון וטים זוכה במקום ראשון בריצת משוכות. כעת טים מרוצה, נבחר להיות בראש התלמידים בעוד שפיטר עומד לעבור לאוניברסיטת נוטרדאם בארצות הברית. "יאנקי באיטון", במסד הנתונים הקולנועיים IMDb (באנגלית) "יאנקי באיטון", באתר AllMovie (באנגלית) "יאנקי באיטון", באתר Rotten Tomatoes (באנגלית) "יאנקי באיטון", במסד הנתונים הקולנועיים KinoPoisk (ברוסית) קדימון ליאנקי באיטון, באתר יוטיוב יאנקי באיטון, באתר TCM
מרתה לינדן

מרתה לינדן (באנגלית: Marta Linden; נולדה מרתה לפלר, באנגלית: Marta Leffler;‏‏ 24 באוקטובר 1903 – 13 בדצמבר 1990) הייתה שחקנית קולנוע אמריקאית. לינדן נולדה בניו יורק, בת להורים שוודים. בשנות ה-20 של המאה ה-20 היא התחתנה עם איש העסקים אלברט שמיד, שהפסיד את הונו בתקופת השפל הגדול. לאחר שבעלה איבד את הונו, לינדן מצאה עבודה בקיוסק. בסופו של דבר היא החליטה שההזדמנות מחכה בהוליווד, אז המשפחה עברה לשם. תפקידיה בתיאטרון הקהילתי בפסדינה הובילו לתפקידים ראשיים בהמשך. חשיפה זו, הובילה להתעניינות מצד בכירי הקולנוע באותה עת. תפקידיה של לינדן בברודוויי כוללים את "סיפור הסטארקרוס" (1954), "הפרא הסקרן" (1950), "בכי הטווס" (1950), "הגברים שאנו מתחתנים איתם" (1948) "והצחוק הנוכחי" (1946). בשנת 1942 הוחתמה לינדן על חוזה ארוך טווח עם אולפני מטרו גולדווין מאייר. הסרטים בהם הופיעה כללו את "המקצוע הצעיר ביותר" (1943), "יאנקי באיטון" (1942), "מייסי הולכת לרינו" (1944), ו-"Stand By for Action" (1942). בשנת 1954 הופיעה לינדן באופרת הסבון "אישה עם עבר" ברשת CBS ב-13 בדצמבר 1990 נפטרה לינדן מדלקת ריאות בבית החולים לנוקס היל בגיל 87. מדיה וקבצים בנושא מרתה לינדן בוויקישיתוף מרתה לינדן, במסד הנתונים הקולנועיים IMDb (באנגלית) Hartzog, Hazel (22 במרץ 1945). "New Stars in Hollywood Sticking to Original Names". The Ottawa Journal. Canada, Ottawa, Ontario. p. 2. נבדק ב-19 במרץ 2019 – via Newspapers.com. {{cite news}}: (עזרה) "Marta Linden". Internet Broadway Database. The Broadway League. אורכב מ-המקור ב-18 במרץ 2019. נבדק ב-18 במרץ 2019. {{cite web}}: (עזרה) Kelley, Marion (24 באפריל 1949). "Marta Linden's Career Was Born of Necessity". The Philadelphia Inquirer. Pennsylvania, Philadelphia. p. 29. נבדק ב-19 במרץ 2019 – via Newspapers.com. {{cite news}}: (עזרה) Kelley, Marion (24 באפריל 1949). "Marta Linden Says Work Is Panacea". The Philadelphia Inquirer. Pennsylvania, Philadelphia. p. 27. נבדק ב-19 במרץ 2019 – via Newspapers.com. {{cite news}}: (עזרה) MacPherson, Virginia (9 בנובמבר 1944). "Martha [sic] Linden Is Story of Rags, Riches". The Beatrice Times. Nebraska, Beatrice. p. 8. נבדק ב-18 במרץ 2019 – via Newspapers.com. {{cite news}}: (עזרה) "Audience Praise Wins Contract for Actress". St. Louis Post-Dispatch. Missouri, St. Louis. 28 ביולי 1942. p. 22. נבדק ב-19 במרץ 2019 – via Newspapers.com. {{cite news}}: (עזרה) "Marta Linden Plays Mother to Virgniia". The Pittsburgh Press. Pennsylvania, Pittsburgh. 2 בנובמבר 1942. p. 8. נבדק ב-19 במרץ 2019 – via Newspapers.com. {{cite news}}: (עזרה) "Marta Linden, 87, Actress in Comedies". The New York Times. New York, New York City. 16 בדצמבר 1990. אורכב מ-המקור ב-18 במרץ 2019. נבדק ב-18 במרץ 2019. {{cite news}}: (עזרה) "This Week -- Network Debuts & Highlights" (PDF). Ross Reports on Television. 6 (5): 1. 1 בפברואר 1954. נבדק ב-19 במרץ 2019. {{cite journal}}: (עזרה)
טים רוזון

טימותי ג'יימס רוזון (באנגלית: Timothy James Rozon; נולד ב-4 ביוני 1976) הוא שחקן קולנוע וטלוויזיה קנדי. רוזון ידוע בתפקידיו בסדרות הטלוויזיה "פתאום כוכבת", בסדרת הקומדיה "שיט'ס קריק", וכ"דוק הולידיי" בסדרת הדרמה העל טבעית "ויינונה ארפ". תפקידו הראשון של טים רוזון היה לצד מירה סורבינו בסרט הטלוויזיה משנת 2000 "גטסבי הגדול". הפריצה הגדולה שלו הגיעה בשנת 2004 כשהוא קיבל את התפקיד של טום "טומי Q" קווינסי בסדרת הנעורים "פתאום כוכבת", תפקיד שגילם במשך ארבע עונות. בין השנים 2017-2015 שיחק בסדרה שיט'ס קריק. בשנת 2018 הוא וצוות השחקנים של וינונה ארפ קיבלו את פרס בחירת הקהל לתוכנית המדע בדיוני הטובה ביותר. טים רוזון מתגורר במונטריאול, שם הוא הבעלים של מסעדת "גארדה מאנג'ר" יחד עם השף הסלבריטאי הקנדי צ'אק יוז. הוא התחתן בספטמבר 2015 ויש לו ילד אחד. מדיה וקבצים בנושא טים רוזון בוויקישיתוף טים רוזון, ברשת החברתית פייסבוק טים רוזון, ברשת החברתית אקס (טוויטר) טים רוזון, ברשת החברתית אינסטגרם טים רוזון, במסד הנתונים הקולנועיים IMDb (באנגלית) טים רוזון, באתר AllMovie (באנגלית) טים רוזון, במסד הנתונים הקולנועיים KinoPoisk (ברוסית) Macke, Johnni (2018-11-12). "People's Choice Awards 2018 Winners: The Complete List". E! Online. נבדק ב-2020-06-27. "Tim Rozon - Cast - Schitt's Creek". CBC.ca. נבדק ב-2020-06-27. "Tim Rozon on Instagram: "Y4 ❤️."". Instagram. "Tim Rozon on Instagram: "Happy Birthday @willienelsonofficial #blueeyes #Dad 💙 from our family to yours."". Instagram.